|  |  |
| --- | --- |
|

|  |
| --- |
|  |

13.11.2018. ИНДЕКСИ ПОТРОШАЧКИХ ЦЕНА, октобар 2018.Индекси потрошачких цена дефинишу се као мера просечне промене малопродајних цена робе и услуга које се користе за личну потрошњу.Цене ових производа и услуга у октобру 2018. године, у односу на септембар 2018. године, у просеку су више за 0,3%. Потрошачке цене у октобру 2018. године, у поређењу са истим месецом претходне године, повећане су за 2,2%. Исти проценат повећања цена забележен је и у односу на децембар 2017. године (2,2%).Посматрано по главним групама производа и услуга класификованих према намени потрошње, у октобру 2018. године, у односу на претходни месец, раст цена је забележен у групи *Одећа и обућа* (2,0%), *Транспорт* (0,9%), *Рекреација и култура* (0,4%) и у групама *Храна и безалкохолна пића* и *Ресторани и хотели* (за по 0,3%). Раст цена је забележен и у групи *Стан, вода, електрична енергија, гас и друга горива* (0,2%) и у групама *Здравство* и *Комуникације* (за по 0,1%). Пад цена је забележен у групи *Намештај, покућство и текуће одржавање стана* (-0,2%) и у групама *Алкохолна пића и дуван* и *Образовање* (за по -0,1%).Цене осталих производа и услуга нису се битније мењале.Републички завод за статистику од 1999. године не располаже подацима за АП Косово и Метохија, тако да они нису садржани у обухвату података за Републику Србију (укупно). |